tomron87/hebrew-wikipedia-sentences-corpus huggingface dataset:
בסך הכל למדו באוניברסיטת טמפרה ב־2021, 21,500 סטודנטים לתואר, בהם 18,800 סטודנטים בתוכניות לתואר ראשון ושני, ו־2,700 סטודנטים בתוכניות לתואר דוקטור.
בנוסף 1,600 סטודנטים משלימים הכשרה להתמחות רפואית.
במהלך אותה שנה, האוניברסיטה הייתה האוניברסיטה השנייה עם בקשות לקבלה בפינלנד, רק אחרי אוניברסיטת הלסינקי.
לאוניברסיטת טמפרה יש שותפויות עם אוניברסיטאות מכ־80 מדינות ברחבי העולם המציעות לסטודנטים ולסגל הזדמנות לשהות שנת לימודים מחוץ לפינלנד.
בנוסף לתוכניות לתואר הנלמדות בפינית, האוניברסיטה מציעה 6 תוכניות לתואר ראשון, 43 תוכניות לתואר שני ו־19 תוכניות דוקטורט באנגלית לסטודנטים בין־לאומיים, החל מלימודי משחקי מחשב, פוטוניקה ובריאות הציבור ועד לימודי ממשל ומינהל ציבורי.
אוניברסיטת טמפרה היא בעיקר אוניברסיטת מחקר, ואילו אוניברסיטת טמפרה למדעים יישומיים מתמקדת בפיתוח.
שיתוף פעולה רב־תחומי לפני המיזוג נערך בעיקר בין תחומי עיבוד אותות, ביוטכנולוגיה וטכנולוגיה רפואית במכון לביו־מדעים וטכנולוגיה רפואית (BioMediTech).
האוניברסיטה מצהירה כי היא שואפת להפוך לקהילת מחקר מוכרת בעולם בתחומי הטכנולוגיה, הבריאות וחקר החברה.
בנייני האוניברסיטה ומתקניה השונים ממוקמים בקמפוס המרכזי בעיר טמפרה, בקמפוס ובקמפוס בקרבת (TAYS) לרפואה ומדעי החיים.
אוניברסיטת טמפרה כוללת את הפקולטות הבאות:
הפקולטה לטכנולוגיות מידע ומדעי התקשורת
בין בוגריה של אוניברסיטת טמפרה:
סאנה מרין - ראש ממשלת פינלנד
יורקי קאטאינן - פוליטיקאי ומדינאי, ראש ממשלת פינלנד בין השנים 2011–2014
אקי קאוריסמקי - במאי ותסריטאי קולנוע
אוניברסיטת טמפרה לטכנולוגיה הייתה האוניברסיטה השנייה בגודלה בפינלנד במדעי ההנדסה.
האוניברסיטה הייתה ממוקמת ב, פרוור של טמפרה.
ב־1 בינואר 2019, היא מוזגה עם (UTA) כדי לייסד את אוניברסיטת טמפרה (TAU) החדשה ובכך חדלה להתקיים כמוסד אקדמי עצמאי.
חובתה הסטטוטורית של האוניברסיטה הייתה לעסוק במחקר ולתת את ההשכלה הגבוהה ביותר בתחומה.
המחקר, שנערך על ידי כ־1,800 אנשי צוות וחברי סגל, התמקד בעיקר במדע יישומי ולעיתים קרובות היה לו קשרים הדוקים עם חברות רבות בתעשייה (כגון נוקיה, חברת טלפון סלולרי מהגדולות בעולם).
בסמוך לקמפוס האוניברסיטה נמצא , שכולל מתקן מחקר גדול של נוקיה.
TUT הייתה אחת משתי האוניברסיטאות הפיניות היחידות שפועלות כקרן.
התקציב השנתי של האוניברסיטה היה כ־147 מיליון אירו.
קרוב ל־50% מתקציבה היה מימון חיצוני.
לפי דירוג האוניברסיטאות בעולם של THE, היא הייתה מדורגת במקום ה־11 בעולם, ובמקום ה־4 באירופה, עבור שיתוף פעולה בתעשייה.
מסוף המאה־19 הייתה טמפרה המרכז התעשייתי החשוב ביותר בפינלנד.
המכון הטכני של טמפרה סיפק מהנדסים לתעשיות שלה מאז 1911, אך כל ההשכלה הטכנולוגית הגבוהה בפינלנד התקיימה באוניברסיטת הלסינקי לטכנולוגיה.
בשנות ה־50, העיר טמפרה החלה לתקן את המצב באופן פעיל, וייסדה לראשונה ספריית מדע עירונית ב־1955. ספרייה זו היוותה את הליבה של הספריות של ה־TUT והפקולטה לרפואה של אוניברסיטת טמפרה ב־1960, העיר, הצליחה לשכנע את האוניברסיטה הפרטית הקטנה, "הקולג'י הקהילתי" (בפינית: Yhteiskunnallinen korkeakoulu) לעבור לטמפרה מהלסינקי.
כמה שנים מאוחר יותר, אוניברסיטה זו שינתה את שמה ל"האוניברסיטה של טמפרה".
ייסוד האוניברסיטה הטכנולוגית של טמפרה היה אחד הצעדים של העיר וחיי העסקים המקומיים בהבאת ההשכלה הגבוהה לאזור.
האוניברסיטה נוסדה ב־1965 כשלוחה של אוניברסיטת הלסינקי לטכנולוגיה והוענק לה מעמד אוניברסיטה עצמאית ב־1972. לצד האוניברסיטה הוקמה גם אגודת הסטודנטים של האוניברסיטה הטכנולוגית של טמפרה (TTYY).
כדי שהשם הפיני יהיה קרוב יותר לשם האנגלי וכדי להבדיל את עצמה מ (בתי ספר גבוהים למדעים) שאינם אוניברסיטאות במשמעות של האוניברסיטה.
כחלק מהרפורמה באוניברסיטה הפינית, אוניברסיטת טמפרה לטכנולוגיה בחרה להפוך לאחת משתי האוניברסיטאות הפיניות הפועלות כקרנות בתחילת 2010.
תוכנית, בשם Tampere3, למיזוג אוניברסיטת טמפרה לטכנולוגיה עם האוניברסיטה של טמפרה ו (TAMK) החלה באביב 2014. המיזוג אושר על ידי הפרלמנט הפיני בדצמבר 2017 ונכנס לתוקף ב־1 בינואר 2019. המוסד להשכלה גבוהה החדש נקרא בשם אוניברסיטת טמפרה.
אוניברסיטת טמפרה לטכנולוגיה כללה חמש פקולטות:
המכון למדעי הביולוגיה וטכנולוגיה רפואית (BioMediTech), מכון משותף של TUT ו־UTA
המחלקה להנדסת מכונות ומערכות תעשייה
תוכניות תואר שני במדעים (.M.Sc):
אוניברסיטת ייל היא אוניברסיטה פרטית הנמצאת בניו הייבן, קונטיקט, ארצות הברית.
נוסדה בשנת 1701 בשם "בית הספר הקולגיאלי", והיא המוסד להשכלה גבוהה השלישי בקדמותו בארצות הברית, וחברה בליגת הקיסוס.
ייל היא מהאוניברסיטאות היוקרתיות והסלקטיביות ביותר בעולם.
היא חברה באיגוד האוניברסיטאות האמריקניות, בברית הבין-לאומית לאוניברסיטאות מחקר ובפורום מנהיגי האוניברסיטאות העולמי.
מוסדותיה הנודעים ביותר הם פקולטת ייל למדעים ואמנויות, בית הספר לתואר ראשון – (1701), ופקולטת ייל למשפטים.
משתי האחרונות יצאו מספר נשיאים אמריקאיים וראשי מדינות זרות.
בשנת 1861, הפקולטה למדעים ואמנויות הייתה לבית הספר הראשון בארצות הברית שהעניק תואר דוקטור.
ראויות לציון הן פקולטת ייל לדרמה, שהכשירה מספר שחקנים וכותבים בולטים בהוליווד וברודוויי, ונוסף על כך הפקולטות לאמנות, תאולוגיה, יערנות וסביבה, מוזיקה, רפואה, ניהול, סיעוד ואדריכלות.
נכסיה של האוניברסיטה מוערכים בכ-22.9 מיליארד דולר כספי תרומות (השניים בגודלם מכל מוסד אקדמי) וביותר מתריסר ספריות שמחזיקות 12.5 מיליון כרכים (ההופכים את ייל למערכת הספריות השנייה בגודלה בעולם).
בייל מועסקים 3,300 חברי-צוות הוראה, שמלמדים 5,300 סטודנטים לתואר ראשון ו-6,000 סטודנטים בפקולטות.
ייל מאורגנת כארגון ללא מטרות רווח.
70 החוגים הראשיים בתואר ראשון של ייל ממוקדים בעיקר בשבע האמנויות החופשיות, ומעט ממחלקות התואר הראשון הן קדם-מקצועיות.
חלוקת הסטודנטים לתואר ראשון היא 20% במדעים, 35% במדעי החברה, ו-45% באומניות ומדעי הרוח.
כל הפרופסורים בעלי הקביעות באוניברסיטה מלמדים קורסים לתואר ראשון.
בכל שנה מתקיימים בייל יותר מ-2,000 קורסים לתואר ראשון.
שיטת הדיור של ייל היא מכללת-מגורים, או מעונות, כדוגמת אוניברסיטת אוקספורד ואוניברסיטת קיימברידג'.
בכל מעון דרים חתך-רחב ייצוגי מגוף הסטודנטים לתואר ראשון ונמצאים בו מתקנים ושירותים, סמינרים, מורי הפקולטה, עמיתים ללימודים, וצוות תומך.
המעונות הקיימים קרואים על שם נשיאי ייל קודמים, מקומות המשכן הקודמים של הקמפוס, ודמויות היסטוריות מקומיות.
תוכניות הלימודים הגבוהים של ייל כוללות את הפקולטה למדעים ואמנויות – הכוללת 53 תחומים כגון מדעי הרוח, מדעי החברה, ביולוגיה, מדעי הפיזיקה, והנדסה – ואת הפקולטות המקצועיות לאדריכלות, אמנות, תאולוגיה, דרמה, יערנות ומדעי הסביבה, משפטים, ניהול, רפואה, מוזיקה, סיעוד, ובריאות הציבור.
ייל ואוניברסיטת הרווארד היו יריבות כמעט בכל תחום אפשרי במשך רוב ההיסטוריה שלהן, במיוחד בתחומים האקדמיים, במרוצי חתירה ובפוטבול.
בספורט, מרוץ הרווארד-ייל בחתירה ו"המשחק" (פוטבול) הם אירועים שנתיים.
נשיא ייל ריק לוין סיכם כך את סדר העדיפויות של המוסד למאה הרביעית שלו: "קודם כול, כאחת מאוניברסיטאות המחקר הטובות ביותר של האומה, ייל מחויבת באופן מובהק למצוינות במערכת החינוך לתואר ראשון.
שנית, בפקולטות הגבוהות והמקצועיות, וכן במכללת ייל, אנחנו מחויבים לחינוך המנהיגים העתידיים."
בכינויים "אליים" (Elis, על שם אליהוא ייל) ו"ייליים" (Yalies) משתמשים לעיתים קרובות, הן בתוך ייל והן מחוצה לה, ככינוי לסטודנטים בייל.
הקבוצה הזו ידועה בשם "המייסדים".
ייל נוסדה על מנת להכשיר אנשי דת פרוטסטנטים.
המוסד נקרא במקור "בית הספר הקולגיאלי", ונפתח בביתו של הרקטור הראשון שלו, אברהם פיירסון, בקילינגוורת' (קלינטון).
מאוחר יותר הוא הועבר לסייברוק, ואז לוות'רספילד.
בשנת 1718, המכללה הועברה לניו הייבן, קונטיקט.
בה בעת נוצר קרע בהרווארד בין נשיאה השישי אינקריס מיית'ר לבין שאר כמורת הרווארד, שראתה את מיית'ר כליברל מתקדם, והאשימה אותו בהזנחת שלטון הכנסייה.
היחסים החמירו לאחר שמיית'ר התפטר, וההנהלה סרבה למנות את בנו ועמיתו האידאולוגי, קוטון מיית'ר, לתפקיד נשיא הרווארד.
הסכסוך גרם לבני מיית'ר להצטרף אל בית הספר הקולגיאלי בתקווה שבית ספר זה יחזיק בראייה דתית אורתודוקסית-פוריטנית, שלא כמו הרווארד.
בשנת 1718, קוטון מיית'ר יצר קשר עם איש עסקים מצליח מוויילס בשם אליהוא ייל וביקש ממנו תמיכה כלכלית בבניית בניין חדש למכללה.
ייל, שצבר את הונו דרך מסחר שעסק בו בזמן שחי בהודו כנציג של חברת הודו המזרחית, תרם תשע חבילות של סחורה, שנמכרו ביותר מ-560 פאונד, סכום עצום באותם ימים.
ייל תרם גם 417 ספרים ודיוקן של ג'ורג' הראשון, מלך בריטניה.
קוטון מיית'ר הציע שבית הספר ישנה את שמו למכללת ייל כהכרת טובה לנדבן שלו, וגם כדי להגדיל את הסיכויים שהמכללה תקבל עוד תרומה גדולה מייל או את עיזבונו.
אליהוא ייל היה בהודו כשהחדשות על שינוי שמו של בית הספר הגיעו לביתו בבריטניה, אך ייל מעולם לא חזר לביתו.
אף על פי שהוא באמת הוריש את הונו ל"בית הספר הקולגיאלי שבמושבת הוד מלכותו קונטיקט", האוניברסיטה מעולם לא הצליחה לקבל את העיזבון.
סטודנטים בולטים לתאולוגיה ומדעי הרוח בניו אינגלנד החשיבו את השפה העברית כשפה קלאסית, ביחד עם יוונית ולטינית, כיוון שהיא נחוצה ללימוד התנ"ך בשפתו המקורית.
הכומר עזרא סטילס, נשיא המכללה בשנים 1778–1795, הביא עמו את העניין בשפה העברית כאמצעי ללימוד טקסטים תנ"כיים בשפתם המקורית, והנהיג את חובת לימוד העברית לתלמידי השנה הראשונה, זאת בניגוד להרווארד, שבה רק תלמידי השנים המתקדמות היו חייבים ללמוד עברית.
בוגר ייל אדמונד פנינג, שהיה מזכירו של הגנרל הבריטי שפיקד על התקיפה, תיווך בין הצדדים והמכללה ניצלה.
מאוחר יותר הוענק לפנינג תואר כבוד על מעשהו.
הדגש על הקלאסיקה גרם לעלייה במספר מועדוני הסטודנטים הפרטיים, הפתוחים בהזמנה בלבד, שהוקמו בעיקר כפורומים לדיון בלמידה מודרנית, ספרות ופוליטיקה.
הארגונים הראשונים מסוג שכזה היו מועדוני דיון: קרוטוניה ב-1738, לינוניה ב-1753, ו"אחים באחדות" (Brothers in Unity) ב-1768.
היא כוננה את פקולטת ייל לרפואה (1810), פקולטת ייל לתאולוגיה (1822), פקולטת ייל למשפטים (1843), פקולטת ייל לאמנויות ומדעים (1847), הפקולטה המדעית ע"ש שפילד (1847), ופקולטת ייל לאמנות (1869).
הפקולטה לתאולוגיה הוקמה על ידי נוצרים שחשו כי פקולטת הרווארד לתאולוגיה הפכה לליברלית מדי.
צעד זה דומה למרד של אוקסברידג', שבמהלכו משכילים בדלנים פרשו מאוניברסיטת אוקספורד וייסדו את אוניברסיטת קיימברידג'.
בשנת 1887, בעוד המכללה המשיכה לגדול תחת נשיאותו של טימות'י דוויט החמישי, מכללת ייל שינתה את שמה לאוניברסיטת ייל.
לאחר מכן המשיכה וגדלה, ונוספו לה פקולטת ייל למוזיקה (1894), פקולטת ייל ליערנות וללימודי הסביבה (1901), פקולטת ייל לבריאות הציבור (1915), פקולטת ייל לסיעוד (1923), פקולטת ייל לדרמה (1955), תוכנית אגודת הרופאים של ייל (1973) ופקולטת ייל לניהול (1976).
עד סוף שנות ה-60 של המאה ה-20 רק גברים יכלו ללמוד באוניברסיטה (נשים יכלו החל מהמאה התשע עשרה ללמוד לימודים לתארים מתקדמים).
מכללת ואסר, שהייתה מיועדת לנשים, נחשבה למכללת האחות של ייל.
בשנת 1966, ייל החלה בדיונים עם ואסר, בנוגע למיזוג שני המוסדות, וכך ליצור חינוך מעורב אפקטיבי.
בסופו של דבר האיחוד לא יצא לפועל ושני המוסדות החליטו להתחיל לקבל את בני שני המינים, החל משנת 1969.
ייל, כמו שאר המוסדות בליגת הקיסוס, נקטה החל מתחילת המאה העשרים במדיניות קבלה מכוונת שנועדה לשמר את כמות התלמידים שמוצאם ממשפחות מכובדות, נוצריות לבנות (נומרוס קלאוזוס).
היא הייתה מבין האחרונות בליגת הקיסוס שביטלה במידה רבה את ההעדפות הללו, החל ממחזור 1970, אם כי העדפות מסוימות עדיין קיימות היום.
נשיא מכללת ייל ועמיתים של המכללה, שביחד נודעים גם בשם "תאגיד ייל", הם הוועד המנהל של האוניברסיטה.
העיתון הבוסטון גלוב כתב: "אם יש מוסד אחד להשכלה שיכול לתבוע לעצמו את האחריות על חינוך המנהיגים הלאומיים הגדולים ביותר של האומה במשך שלושת העשורים האחרונים, זהו ייל." בכל מערכת בחירות נשיאותית בין השנים 1972 עד 2004 היו מועמדים דמוקרטים או רפובליקנים בוגרי ייל.
נשיאי ארצות הברית שהיו בוגרי ייל, לאחר מלחמת וייטנאם, הם ג'רלד פורד, ג'ורג' בוש האב, ביל קלינטון וג'ורג' בוש הבן.
מועמדים לנשיאות באותה תקופה שלא ניצחו במירוץ והיו בוגרי ייל כוללים את ג'ון קרי (2004), ג'ו ליברמן (מועמד לסגנות, 2000) וסרג'נט שריבר (מועמד לסגנות, 1972).
מספר הסברים עלו לשאלת הייצוג הנרחב של ייל במערכות הבחירות מאז סוף מלחמת וייטנאם.
מספר מקורות מזכירים את רוח האקטיביזם בקמפוס ששררה בייל מאז שנות השישים, ואת השפעתו האינטלקטואלית של הכומר ויליאם קופין על רבים מהמועמדים העתידיים.
קמיל פאגליה, סופרת אמריקאית בוגרת ייל, מצביעה על היסטוריה של קשרים ואליטיזם, ומוציאה לאור רשת של חברויות וסניפים שנבנו באוניברסיטה.
זאת ועוד, סי.אן.אן מניחים כי ג'ורג' בוש הבן הרוויח מתנאי קבלה מיוחדים, בעצם היותו "בן ונכד של בוגרי ייל", ולהיותו "בן למשפחה מעורבת פוליטית".
כתבת "הניו יורק טיימס" אליזבת' בומילר וכתב ה"אטלנטיק מאנט'לי" ג'יימס פאלוס מאמינים כי תרבות הקהילתיות ושיתוף הפעולה שקיימת בין סטודנטים, חברי צוות וההנהלה ממעיטה בערכי האינטרסים האישיים ומחזקת את המחויבות לאחרים.
במהלך מערכת הבחירות בשנת 2004 הצהיר הווארד דין כך: "במובן מסוים, אני מבדיל את עצמי משלושת המועמדים האחרים (בוגרי ייל) של 2004. ייל השתנתה כל כך בין מחזור 68' למחזור 71'.
המחזור שלי היה הראשון שכלל בו נשים; זה היה המחזור הראשון שבו היו סימנים משמעותיים לניסיון לגייס אפרו-אמריקאיים.
אלו היו זמנים בלתי רגילים, ובמרווח הזמן שבין מחזורים אלו השתנה דור שלם."
ייל הנהיגה לימודי "אסטרטגיה מקיפה", מונח מקיף שכולל בתוכו היסטוריה צבאית, מדעי המדינה, מנהיגות ותחומי מחקר אחרים שעשויים להיות שימושיים למנהיגים אמריקאיים עתידיים.
בכל שנה הפרופסורים צ'ארלס היל, פול קנדי וג'ון גאדיס מעבירים סמינר של שנה ב"אסטרטגיה מקיפה" לקבוצה שנבחרה בקפידה של סטודנטים (לתואר ראשון ולתארים גבוהים) בכוונה להכין אותם לתפוס עמדות כוח בממשל, בעסקים, ובחיים הציבוריים.
ארגוני בוגרים של התוכנית ל"אסטרטגיה מקיפה" כבר קיימים בוושינגטון די.
משרת הפרובוסט של ייל שימשה כקרש קפיצה למספר נשים לתפקידי נשיאות באוניברסיטאות בולטות.
בשנת 1977, חנה גריי מונתה לנשיאת ייל בפועל לאחר שהייתה פרובוסט, והמשיכה ומונתה להיות נשיאת אוניברסיטת שיקגו, והייתה לאישה הראשונה בארצות הברית שמונתה לתפקיד נשיאותי מלא באוניברסיטה גדולה.
בשנת 1994, הפרובוסט ג'ודית רובין מונתה להיות לנשיאת אוניברסיטת פנסילבניה והייתה לאישה הראשונה המכהנת כנשיאה של מוסד בליגת הקיסוס.
בשנת 2002, הפרובוסט אליסון ריצ'רד מונתה לסגנית-קנצלר באוניברסיטת קיימברידג' (התפקיד הביצועי הבכיר באוניברסיטה).
ב-2004, הפרובוסט סוזן הוקפילד מונתה לנשיאת המכון הטכנולוגי של מסצ'וסטס.
ב-2024 התקבלו ללימודי תואר ראשון 2,146 תלמידים מתוך 57,465 מועמדים.
שיעור הקבלה, 3.7%, היה הנמוך בהיסטוריה של האוניברסיטה.
בתנאי הקבלה ייל אינה מתייחסת למצבו הכלכלי של המועמד ותנאי הקבלה לא כוללים בתוכם שאלות המתייחסות ליכולות המועמד לעמוד בתנאים הכלכליים, כולל למועמדים מארצות אחרות.
ייל מתחייבת לענות על הצורך הכלכלי המוצג באופן מלא, ויותר מ-40% מתלמידי ייל מקבלים סיוע כלכלי.
רוב הסיוע הכלכלי מגיע בצורת מענקים ומלגות שלא צריך לשלם אותם בחזרה לאוניברסיטה.
נכון ל-2024 עלות הלימודים לתואר ראשון בייל עומדת על $87,150, כולל שכר לימוד בגובה $67,250, מעונות וארוחות.
חצי מהסטודנטים בייל לתואר ראשון הן נשים, 30% מיעוטים, ו-10% הם תלמידים מארצות אחרות.
55% למדו בתיכון בבתי ספר ציבוריים, ו-45% למדו בבתי ספר עצמאיים, דתיים, או מארצות אחרות.
בנוסף, מכללת ייל מכניסה בשעריה קבוצה קטנה של תלמידים לא שגרתיים בכל שנה, באמצעות תוכנית הסטודנטים איליי ויטני.
אחוז המתקבלים דרך תוכנית זו עומד על פחות מ-10%, וסך התלמידים בייל שלומדים דרך תוכנית זו עומד על 13. גיל הסטודנטים הממוצע בתוכנית זו עומד על 29.
+רשימת הקולג'ים למגוריםשםשנת ייסודעל שםמס' סטודנטיםסגנון אדריכלי1934ג'ורג' ברקלי4501933461גותי-קולגיאלי1933477התחייה הגותית, אדריכלות ג'ורג'יאנית1961478אדריכלות מודרנית1933ג'ונתן אדוארדס427התחייה הגותי2017בנג'מין פרנקליןגותי-קולגיאלי1933גרייס הופר425גותי-קולגיאלי1961סמואל מורס471אדריכלות מודרנית2017פולי מאריגותי-קולגיאליפירסון קולג'1933496אדריכלות ג'ורג'יאנית1933484גותי-קולגיאלי1940456התחייה הגותית, , אדריכלות ג'ורג'יאנית1935 3991933ג'ונתן טרומבול390גותי-קולגיאלי
ספריית אוניברסיטת ייל, שמחזיקה יותר מ-12 מיליון כרכים, היא האוסף האוניברסיטאי השני בגודלו בארצות הברית.
הספרייה הראשית, הספרייה ע"ש סטרלינג, מכילה בסביבות 4 מיליון כרכים, ושאר האוסף מפוזר בספריות לפי נושאים.
ספרים נדירים נמצאים במספר אוספי ייל.
בספריית הספרים הנדירים ע"ש ביינק יש אוסף גדול של ספרים וכתבי יד נדירים.
ספריית הרפואה ע"ש קושינג וויטני מכילה טקסטים רפואיים היסטוריים חשובים, שכוללים אוסף מרשים של ספרים נדירים, ובנוסף כלים רפואיים היסטוריים.
הספרייה ע"ש וולפול מכילה את האוסף הגדול ביותר של עבודות ספרותיות בריטיות מהמאה ה-18.
גם מבחר המוזיאונים של ייל הם בעלי חשיבות בין-לאומית.
גלריית האומנות של אוניברסיטת ייל היא מוזיאון האומנות הראשון בארצות הברית שהוקם בתוך אוניברסיטה.
היא מכילה יותר מ-180,000 עבודות, וכוללת גם עבודות של אמנים היסטוריים ואוספים חשובים של האומנות המודרנית, בבניינים סווארטט וקאהן.
הבניין האחרון, העבודה הראשונה האמריקאית (1953) בקנה-מידה גדול של האדריכל היהודי לואי קאהן, שופץ ונפתח מחדש בדצמבר 2006. מרכז ייל לאמנות בריטית, האוסף הגדול ביותר לאומנות בריטית מחוץ לממלכה המאוחדת, התחיל ממתנה שהעניק הפילנתרופ פול מלון, וכעת מוצג בבניין אחר שעוצב על ידי קאהן.
המוזיאון לידיעת הטבע ע"ש פיבודי (שנוסד על ידי עותניאל צ'ארלס מארש) הוא המוזיאון הפופולרי ביותר בניו הייבן וכולל אוסף גדול של מאובני דינוזאורים, בהם גולגולות מקוריות של טריצרטופס וטורוזאורוס.
המוזיאון מבוקש מאוד בקרב תלמידי בית ספר יסודי, ובנוסף לכך גם מכיל אוסף מחקרים וממצאים באנתרופולוגיה, ארכאולוגיה, והסביבה הטבעית.
האוסף האוניברסיטאי של ייל לכלים מוזיקליים, שלוחה של הפקולטה למוזיקה, הוא כנראה הפחות ידוע מבין אוספי ייל, בשל שעות הפתיחה המוגבלות שלו.
ייל ידועה בקמפוס ההרמוני והאוטופי שלה, האופייני לתחייה הגותית.
כמו כן היא ידועה במספר בניינים מודרניים אייקונים, הנלמדים בחוגי סקר אדריכליים: גלריית ייל לאומנות והמרכז לאומנות בריטית שתוכננו על ידי לואי קאהן, הקולג'ים ע"ש רינק, עזרא ומורס שעוצבו על ידי אירו סארינן, ובנייני האומנות והאדריכלות של פול רודולף.
בבעלותה של ייל גם מספר אחוזות ראויות לציון מהמאה ה-19 לאורך שדרת הילהאוס (שדרה בניו הייבן, שעליה כתב מארק טוויין: "הרחוב היפה ביותר באמריקה").
רבים מבנייניה של ייל נבנו בסגנון הנאו-גותי בין השנים 1917 עד 1931. פסלי אבן שנבנו לתוך קירות הבניינים מתארים דמויות אוניברסיטאיות עכשוויות כמו סופר, אתלט, איש החברה הגבוהה השותה תה, וסטודנט שנרדם בעודו קורא ספר.
באותו אופן, האפריזים הקישוטיים שעל הבניינים משרטטים סצנות עכשוויות כמו שוטר רודף אחר שודד, ועוצר פרוצה (אפריז על קיר הפקולטה למשפטים), או תלמיד שנרגע עם ספל בירה וסיגריה.
האדריכל, ג'יימס רוג'רס, זייף את גיל הבניינים בכך שהתיז על הקירות חומצה, וניפץ בכוונה תחילה את חלונות הבדולח והתקין במקומם חלונות בסגנון ימי הביניים.
רוג'רס יצר נישות לפסלים לקישוט אך השאיר אותן ריקות, כדי לדמות אובדן או גנבה, שלכאורה קרה עם חלוף השנים.
הבניינים רק מדמים אדריכלות מימי הביניים, ולמרות שהם נראים כאילו נבנו מגושי אבן מוצקים, רובם מבוססים על שלד פלדה כפי שהיה מקובל בבניינים מ-1930. יוצא מן הכלל , שגובהו , שבמקור נבנה באופן חופשי על שלד אבן.
המגדל חוזק ב-1964 כדי להתקין את מערכת פעמוני הזיכרון של ייל – הכוללת 54 פעמונים.
החל מ-1832 מתקיימת באוניברסיטה אחוות סטודנטים רבת השפעה, במתכונת של אגודת סתרים, שבה היו חברים, בשעתם כסטודנטים, נשיאי ארצות הברית, שופטים וראשי תעשייה המהווים את עמוד השדרה הכלכלי, הפוליטי והחברתי של ארצות הברית.
אוניברסיטת יורק היא אוניברסיטה הנמצאת בטורונטו, אונטריו, קנדה.
בשטחה היא האוניברסיטה הגדולה בקנדה והשלישית בגודלה במספר הסטודנטים.
באוניברסיטה לומדים יותר מ-50,000 סטודנטים ועובדים בה כ-7,000 עובדים ומרצים.
לאוניברסיטה 190,000 בוגרים ברחבי העולם.
לאוניברסיטה שני קמפוסים: קיל קמפוס, המרכזי מבין השנים הנמצא בצפון מרכז טורונטו, וגלנדון קמפוס הקטן יותר ובו הלימודים בעיקר בצרפתית.
האוניברסיטה חברה באיגוד של אוניברסיטאות חבר העמים הבריטי.
יותר מ־5 אחוז מהסטודנטים באוניברסיטה הם יהודים, משום קרבתה של האוניברסיטה לאזור צפון טורונטו בו מתגוררים יהודים רבים.
האוניברסיטה מציעה תוכנית לימודים מגוונת בתחומי מדעי היהדות.
האוניברסיטה נוסדה ב-1959 בעקבות 'חוק יורק' שנחקק על ידי ממשלת אונטריו.
אוכלוסיית טורונטו גדלה במהירות, והאוניברסיטה הוותיקה והיחידה בעיר, באותו זמן, אוניברסיטת טורונטו, לא סיפקה את הביקוש הגואה ללימודים אקדמיים.
החוק הקצה כספים לבנית אוניברסיטה חדשה בצפון טורונטו.
השיעור הראשון נערך בספטמבר 1960 בבניין בקמפוס אוניברסיטת טורונטו עם 76 תלמידים.
באביב 1961 האוניברסיטה עברה לקמפוס גלנדון, והתמקדה בעיקר במדעי הרוח ובשיעורים למבוגרים.
ב-1965 עברה האוניברסיטה לבנינים חדשים בקמפוס קיל שנבנה בגבול הצפוני של העיר.
בתחילה נמתחה ביקורת מצד רבים על הסגנון הברוטליסטי של המבנים הראשונים.
מאז נבנו מבנים רבים נוספים בקמפוס בשלל סגנונות אדריכליים ביניהם בניין וורי הול, מרכז הסטודנטים, המבנה לאומנות, קניון ובניין למדעי המחשב.
על שטח האוניברסיטה נמצא גם אצטדיון טניס שבו נערך טורניר בינלאומי מדי שנה.
כיום, בעקבות התפתחות טורונטו רבתי, האוניברסיטה נמצאת במיקום מרכזי ומושכת אליה סטודנטים רבים מהפרברים.
בשנת 2017 הוקמו שתי תחנות רכבות תחתית בקמפוס.
בוגרים מפורסמים של האוניברסיטה הם ג'ם פלרטי, שר האוצר של קנדה, ג'ון טורי, לשעבר ראש המפלגה השמרנית באונטריו, ארני איווס, לשעבר ראש-ממשלת אונטריו ודברה סו, מדענית וסופרת.
לאוניברסיטה 11 פקולטות ובהן הפקולטה לרפואה, שנפתחה ב-2006. הפקולטה כוללת את בית הספר לניהול רפואי, בית ספר לקינסיולוגיה ומדעי הרפואה, בית ספר לאחיות, והמחלקה לפסיכולוגיה.
מספר מגמות מוצעות בכמה פקולטות בו זמנית.
לדוגמה, הפקולטה למדעי הרוח, הפקולטה למדע והנדסה, פקולטת אטקינסון וקולג' גלנדון מחזיקים כל אחד במחלקה נפרדת למתמטיקה.
בית הספר למנהל עסקים על שם שוליק מציע תואר MBA בינלאומי - הראשון מסוגו בקנדה.
בית ספר זה נחשב לאחד מבתי הספר המובילים בתחום בקנדה ובעולם.
בית ספר למנהל בפקולטת אטקינסון מפעיל תוכנית לתואר ראשון במנהל עסקים.
הפקולטה ללימודי מוסמכים היא הפקולטה השנייה בגודלה בתחום באונטריו ומציעה תארים שונים במגוון נושאים, לדוגמה פסיכולוגיה, שהיא תוכנית הלימודים הגדולה ביותר בקנדה לתואר שני.
האוניברסיטה נחשבת לטובה במיוחד במדעי החברה.
הפקולטה למדעי הרוח היא הגדולה ביותר בקנדה.
מחלקת מדע המדינה נחשבת אחת המחלקות הטובות ביותר בקנדה על פי הירחון מקלינ'ס.
המחלקה להיסטוריה מציעה קורסים רבים בהיסטוריה קנדית.
בית הספר ללימודי נשים ביורק, הוא בין הוותיקים ביותר בתחום ומציע את המספר הרב ביותר והמגוון ביותר של קורסים, חלקם בצרפתית.
המרכז ללימודים גרמניים ולימודים אירופיים פועל במשותף בין האוניברסיטה של מונטריאול ואוניברסיטת יורק והוקם על ידי ארגון החלפת הסטודנטים הגרמני.
הפקולטה לאומנות מציעה מספר גדול של תוכניות לימודים, מלימודי מוזיקה ללימודי תרבות.
תואר ראשון בעיצוב מוענק בשיתוף עם קולג' שרידן.
הפקולטה בחינוך ידועה בניסיון ההוראה הרב שהיא מעניקה לסטודנטים שלה.
בית הספר למשפטים על שם אוסגוד הוא הגדול ביותר ובין העתיקים ביותר בקנדה ונהנה מיוקרה רבה.
בית הספר עבר ממשכנו במרכז העיר לקמפוס בשנת 1969 בעקבות דרישה שכל בית ספר למשפטים יהיה חלק מאוניברסיטה.
אף על פי שהנדסה היא תוכנית חדשה יחסית באוניברסיטה, האוניברסיטה הציעה תוכניות הקשורות להנדסה כבר זמן רב דרך הפקולטה למדעים, הידועה היום כפקולטה למדעים והנדסה.
האוניברסיטה מתמחה בפרויקטים הקשורים לחלל, ומציעה התמחות מיוחדת לתואר ראשון במדעי התקשורת והחלל וזוג טלסקופי חלל קטנים בקמפוס הראשי.
המרכז למחקר הראיה פיתח "חדר מציאות מדומה" כדי לחקור מיקום מרחבי ותפיסה של כוח המשיכה ותנועה.
סוכנות החלל הקנדית והמוסד למחקר רפואה וחלל משתמשים במחקר זה כדי לשפר את האוריינטציה של אסטרונאוטים בסביבה של מיקרוגרביטציה.
החדר מכיל שישה קירות ועשוי מאותה זכוכית שהשתמשו בה לבנית מגדל הסי אן.
הקירות, הרצפה והתקרה מציגים תמונת מחשב המאפשר ביצוע ניסויים.
שש הספריות ביורק מכילות כשניים וחצי מיליון ספרים ויותר מ-13,000 עיתונים אלקטרוניים.
בית הספר למשפטים על שם אוסגוד מכיל את ספרית המשפטים הגדולה ביותר בחבר העמים הבריטי.
אוניברסיטת טנטא היא אוניברסיטה מצרית, הממוקמת בעיר טנטא, במחוז ע'רביה.
אוניברסיטת טנטא היא אוניברסיטה ציבורית תחת פיקוח משרד החינוך המצרי.
האוניברסיטה הוקמה בשנת 1962 כשלוחה של אוניברסיטת אלכסנדריה עם פקולטה לרפואה בלבד.
ב-1972 הפכה לאוניברסיטה עצמאית, "אוניברסיטת מרכז הדלתה".
בשלב זה, היו לאוניברסיטה פקולטאות לרפואה, מדע, חקלאות וחינוך.
ב-1973 שונה השם לשם הנוכחי, אוניברסיטת טנטא.
ב-1983 הוקמה שלוחה של האוניברסיטה בכפר א-שיח'.
ב-2006 הפכה השלוחה לאוניברסיטה עצמאית, אוניברסיטת כפר א-שיח'.
ההערכה היא כי באוניברסיטת טנטא לומדים כ-102,286 סטודנטים, כ-49% מהם נשים.
בין בוגרי האוניברסיטה, הסופרים נביל פארוק ואחמד ח'אלד תופיק.
הפקולטה לחקלאות בכפר א-שיח' (1977)
אוניברסיטת טנסי היא האוניברסיטה הבולטת בין האוניברסיטאות הציבוריות הממומנות על ידי המדינה במדינת טנסי שבארצות הברית.
האוניברסיטה היא בין הוותיקות בארצות הברית (ה-29 מבחינת גילה).
הקמפוס המרכזי של האוניברסיטה שוכן בעיר נוקסוויל וכן קיימים קמפוסים נוספים בערים ממפיס, וצ'טנוגה.
כמו כן מנהלת אוניברסיטת טנסי, בשיתוף עם , את המעבדה הלאומית באוק רידג'.
תחילתה של אוניברסיטת טנסי ב-10 בספטמבר 1784 כאשר נוסד קולג' בלאנט על ידי בית המחוקקים של הטריטוריה הדרום-מערבית, זאת בתקופה שבה העיר נוקסוויל הייתה בירתה של הטריטוריה.
בשנת 1826 עבר קמפוס האוניברסיטה, אשר נקראה באותה תקופה "קולג' מזרח טנסי", מן העיר התחתית אל קמפוס חדש על שטח של 160 דונם לחלקה שנקראה "גבעת ברברה".
המקום, המכונה היום "הגבעה" נמצא בלב הקמפוס הנוכחי של האוניברסיטה ומהווה חלק קטן ממנו.
מתקן האנתרופולוגיה המשפטית של האוניברסיטה, המכונה "יער הגופות", שוכן סמוך למרכז הרפואי האוניברסיטאי, על גדתו הדרומית של נהר טנסי.
במקום מספר רב של גופות בשלבי רקבון שונים ובתנאי קרקע שונים, לצורכי מחקר.
בקמפוס המרכזי של האוניברסיטה, בעיר נוקסוויל, פועלות עשר פקולטות וכן המכון לחקלאות, המכון לשירותים ציבוריים ומספר בתי ספר נוספים.
, הכולל בית ספר לרפואה, פועל בעיר ממפיס.
המכון למדעי החלל פועל בעיר טולהומה.
נכון לשנת 2007 נלמדו באוניברסיטת טנסי 300 תוכניות שונות לתואר ראשון.
מרכז המחקר הבולט של אוניברסיטת טנסי נמצא ב שהיא אחת ממעבדות המחקר הממשלתיות הגדולות בארצות הברית.
במעבדה באוק רידג' מספר מחשבי-על ברמה עולמית, ביניהם כמה מן המחשבים האזרחיים החזקים ביותר בעולם.
סך תקציבה השנתי של המעבדה, המנוהלת על ידי האוניברסיטה, הוא 1.4 מיליארד דולר, כמחצית מתקציבה הכללי של האוניברסיטה.
האוניברסיטה אף מקושרת לרשת מחשוב סריגי מדעי המאפשר למדעני האוניברסיטה לעבד מידע המתקבל ממאיץ LHC בז'נבה.
במסגרת האוניברסיטה פועלים עוד מרכזי מחקר רבים בתחומי המדיניות הציבורית, אסטרונומיה, פיזיקה, חקר החלל, חקר התחבורה, חינוך, ועוד.
אוניברסיטת טנסי דורגה על ידי U.S.
News & World Report במקום 52 בין האוניברסיטאות הציבוריות הטובות ובמקום 112 בין כלל האוניברסיטאות בארצות הברית בשנת 2021. בין תוכניות הלימוד הבולטות באוניברסיטה, החוג לאופטלמולוגיה, התוכנית בניהול רשת אספקה ולוגיסטיקה, התוכנית בלימודי תואר שני בדפוס, ותוכנית לימודי הרוקחות.
תוכנית לימודי מנהל עסקים למנהלים (MBA) דורגה במקום 54 בעולם בשנת 2021 על ידי הירחון אקונומיסט.
בשנת 2020 התוכנית בהנדסה גרעינית דורגה במקום השמיני בארצות הברית.
אוניברסיטת טנסי היא היחידה בין אוניברסיטאות ארצות הברית שבה נערכים כתביהם של שלושה מנשיאי ארצות הברית.
האוניברסיטה עורכת את כתביהם של שלושה נשיאים שונים אשר באו ממדינת טנסי: אנדרו ג'קסון, ג'יימס פולק ואנדרו ג'ונסון.
אוניברסיטת טנסי מדגישה את חשיבות פעילות הספורט בקמפוס.
במשחקי נבחרות הפוטבול והכדורסל של האוניברסיטה נוכח באופן קבוע קהל של עשרות אלפי צופים ולעיתים אף למעלה מ-100 אלף צופים.
באופן יוצא דופן בין אוניברסיטאות בארצות הברית, באוניברסיטת טנסי שתי מחלקות אתלטיקה נפרדות, אחת לגברים והשנייה לנשים.
נבחרת האוניברסיטה בפוטבול מתחרה בליגה למכללות של דרום-מזרח ארצות הברית לצד אוניברסיטאות פלורידה, ג'ורג'יה, קנטקי, קרוליינה הדרומית, אלבמה ואוניברסיטת ואנדרבילט מנשוויל.
נבחרת האוניברסיטה בפוטבול זכתה באליפות ליגת המכללות של ארצות הברית בשנת 1998. משחקי הבית של הנבחרת נערכים באצטדיון על שם נילנד שבקמפוס האוניברסיטה ובו כמעט 105,000 מושבים.
נבחרת כדורסל הגברים של האוניברסיטה הצליחה בשנת 2006 להיכנס לראשונה בתולדותיה לטורניר אליפות המכללות בכדורסל.
הנבחרת הצליחה להתברג למשחקי הטורניר אף בשנת 2007 והגיעה לשלב 16 הקבוצות.
בין השחקנים הבולטים של הקבוצה היו ברנרד קינג, ארני גרונפלד, דייל אליס ואלן יוסטון.
ג'רון מיימון שהיה בין כוכבי הקבוצה בשנים 2010–2014 שיחק בהפועל תל אביב.
נבחרת כדורסל הנשים של האוניברסיטה, בהדרכת המאמנת פט סאמיט, היא אחת הבולטות בליגת המכללות בארצות הברית במשך שנים ארוכות.
נבחרת הנשים בכדורסל זכתה בשבע אליפויות המכללות בארצות הברית, האחרונה בשנת 2007. במשך 26 השנים האחרונות הגיעה הנבחרת בקביעות ל-16 האחרונות בטורניר אליפות המכללות בכדורסל ורבות מבוגרותיה המשיכו לשחק כדורסל נשים מקצועני במסגרות שונות.
נבחרות הכדורסל של האוניברסיטה מקיימות את משחקי הבית בקמפוס האוניברסיטה, באולם תומפסון-בולינג, בו 24,535 מושבים, זהו אולם הכדורסל הגדול ביותר בארצות הברית.
עד לשנת 1987 שיחקו נבחרות הכדורסל באולם האתלטיקה סטוקלי שבשטח הקמפוס ובו 12,700 מושבים.
אף אולם זה עדיין פועל בקמפוס.
הקולג' למנהל עסקים ע"ש הסלם
הקולג' לחינוך, בריאות ומדעי האדם
אוניברסיטת אברהרד קארל של טיבינגן היא אוניברסיטת מחקר ציבורית, השוכנת בעיר טיבינגן שבגרמניה.
היא נוסדה בשנת 1477 והיא אחת האוניברסיטאות הוותיקות ביותר בגרמניה.
האוניברסיטה ידועה בעולם בתחומים: רפואה, מדעי הטבע ומדעי הרוח, ומצטיינת באופן מיוחד בלימודים גרמניים.
טיבינגן היא אחת מחמש "ערי האוניברסיטה" הקלאסיות בגרמניה; ארבע האחרות הן: מרבורג, גטינגן, פרייבורג והיידלברג.
מבין בוגרי האוניברסיטה ניתן למצוא זוכי פרס נובל רבים, במיוחד בנושאי רפואה וכימיה.
בתקופת גרמניה הנאצית האוניברסיטה הייתה בין מובילי מדיניות "המדע הגרמני".
גם אחרי סיום המלחמה חלק מהסגל שהיו חברי המפלגה הנאצית המשיכו לכהן בתפקידי ניהול במוסד (למשל ארתור וייזר).
רק לאחר מספר שנים הם הוצאו מהסגל.
ב-2008 רשומים היו באוניברסיטה 24,000 סטודנטים.
17 בתי החולים של טיבינגן מסופחים לבית הספר לרפואה של האוניברסיטה ובהם 1,500 מיטות חולים, מתאשפזים בהם 66,000 פציינטים מדי שנה ומבקרים בהם 200,000 חולים במרפאות חוץ.
האוניברסיטה חברה ב-U15 (אוניברסיטאות בגרמניה), ברשת אוניברסיטאות מטאריקי ובגילדת האוניברסיטאות האירופאיות עתירות המחקר.
הפקולטה למדעי הרוח - המחלקות כוללות תולדות האמנות, היסטוריה, שפות מודרניות, פילוסופיה, לימודי תקשורת.
הפקולטה למדעים - מחלקות הפקולטה למדעים כוללות ביולוגיה, כימיה, מדעי המחשב, מתמטיקה, רוקחות, ביוכימיה, פיזיקה, פסיכולוגיה.
הפקולטה לכלכלה ומדעי החברה - בין המחלקות נכללות אנתרופולוגיה, מדעי החינוך, מדעי המדינה, סוציולוגיה, כלכלה, ניהול.
חברי פקולטה ובוגרים שזכו בפרס נובל:
קרל פרדיננד בראון (1909, פיזיקה)
מיכאל סימון - ראש הטקס הראשון במדינת ישראל ומראשוני משרד החוץ הישראלי בין השנים 1948–1968.
פרדיננד הראשון, מלך רומניה - מלך רומניה השני.
מלך על המדינה במהלך מלחמת העולם הראשונה ולאחריה.
הורסט קלר - פוליטיקאי, נשיא גרמניה התשיעי
גיאורג וילהלם פרידריך הגל - אחד מהפילוסופים המשפיעים ביותר במאה ה-19
אוניברסיטת טקסס באוסטין , הידועה בשם אוניברסיטת טקסס, היא אוניברסיטה ציבורית המהווה את ספינת הדגל ב (UT System).
האוניברסיטה נוסדה ב-1883 והיא אחת הגדולות ביותר בארצות הברית.
הקמפוס הראשי של האוניברסיטה ממוקם באוסטין, בירת טקסס, בסמוך לקפיטול המדינה, ושלוחות מחקר ולימודים שלה פרושות ברחבי טקסס.
הקמפוס משתרע על פני כ-1,744 דונם.
נכון ל-2023 היו רשומים באוניברסיטה כ-51,913 סטודנטים, היא מדורגת במקום ה-52 לפי דירוג אוניברסיטאות בעולם של Times Higher Education לשנת 2024, במקום ה-58 לפי דירוג QS של אוניברסיטאות בעולם לשנת 2024, במקום ה-99 בעולם בדירוג של U.S.
News & World Report לשנת 2024–2025 ובמקום ה-45 בין מוסדות ההשכלה המובילים בעולם בדירוג של ARWU לשנת 2024.
האוניברסיטה חברה באיגוד האוניברסיטאות האמריקניות (AAU), באיגוד אוניברסיטאות המחקר (URA) ושותפה מייסדת בקונסורציום הבין-לאומי של מיזם טלסקופ מגלן הענק (GMT).
הקמתה של אוניברסיטת טקסס מקורה בהחלטתה של רפובליקת טקסס עוד ב-1839 לקבוע את מושב הממשל באוסטין ולהקצות שטח ייעודי לבניית אוניברסיטה.
משיקולי תקציב, בעיות ביטחון ונימוקים אחרים, נדחתה בנייתו בפועל של מוסד להשכלה גבוהה.
ב-1871 נוסד קולג' טקסס A&M (לימים אוניברסיטת טקסס A&M), אך בנייתה של אוניברסיטה לא מומשה עד שב-1882 הונחה אבן הפינה.
הבניין הראשון שנבנה בסגנון ויקטוריאני-גותי נחנך רשמית בספטמבר 1883, אך הלימודים התקיימו בבניין הקפיטול עד ינואר 1884.
בתחילת דרכה מנה סגל האוניברסיטה 8 פרופסורים, 4 עוזרים ומפקח (פרוקטור), מספר התלמידים שנרשמו לתוכנית המלאה הראשונה הסתכם ב-221. עם פרוץ מלחמת העולם הראשונה כבר הגיע המספר למעל ל-2,200 סטודנטים ובשנה שלאחר המלחמה ל-4,000. לאחר מלחמת העולם השנייה צמח המספר למעל 15,000 כשב-1950 הותר לראשונה לסטודנטים אמריקאים-אפריקאים ללמוד במוסד.
נכון ל-2024 למדו במוסד כ-53,864 סטודנטים והסגל מנה כ-4,011 איש, מספר הסטודנטים הרשומים באוניברסיטה הוא אחד מעשרת הגבוהים ביותר בין כלל האוניברסיטאות בארצות הברית.
ב-1934 נהרס הבניין הראשי לטובת בנייתו של מגדל חדש המתנשא לגובה של 94 מטרים.
ב-1967 החליטו מחוקקי מדינת טקסס לשנות את שם האוניברסיטה מאוניברסיטת טקסס לאוניברסיטת טקסס באוסטין.
האוניברסיטה מהווה את ספינת הדגל של מערכת המוסדות של אוניברסיטת טקסס הכוללת 9 קמפוסים ו-6 מרכזים רפואיים.
בשנות ה-2000 חלה באוניברסיטה תנופת בנייה מחודשת, ב-2006 נפתח מוזיאון חדש לאמנות הגדול ביותר בארצות הברית, המשתרע על שטח של 14,000 מ"ר וב-2008 נחנך מרכז כנסים חדש והושלמו שיפוצים נרחבים באצטדיון הפוטבול.
בתחילת דרכה של האוניברסיטה יחידות הלימוד המרכזיות נקראו מחלקות, והיחידות הכפופות להן כונו בתי ספר, האוניברסיטה נפתחה עם מחלקה אקדמאית אחת שכללה שישה בתי ספר ומחלקה ללימודי משפטים.
במרוצת השנים נפתחו מחלקות ובתי ספר נוספים, כשנכון ל-2023 כוללת האוניברסיטה 18 קולג'ים (פקולטות) ובתי ספר למקצועות שונים ויחידה אקדמית אחת, בהם לומדים כ-51,913 סטודנטים.
האוניברסיטה מציעה למעלה מ-156 תוארי בוגר (מעל ל-170 תחומי לימוד) ומעל 139 תארים מתקדמים (237 כולל תוארי דוקטור).
לאוניברסיטה מעל ל-482,000 בוגרים ברחבי העולם המיצגים 130 מדינות ומעל ל-102 מדינות המארחות חילופי סטודנטים.
באוניברסיטה 7 מוזיאונים (כולל (BMA) עם מעל ל-17,000 יצירות ו עם 5.7 מיליון פריטים) ו-17 ספריות שבאוספיהן למעלה מ-10 מיליון ספרים.
תוכניות הספורט באוניברסיטת טקסס זוכות להצלחה גדולה בספורט המכללות האמריקאי, בכל אחת מהשנים בין 2001 ל-2009 דורגה האוניברסיטה בין עשר האוניברסיטאות שלהן ההישגים הטובים ביותר בארצות הברית.
קבוצות הספורט של האוניברסיטה מכונות ה"לונגהורנס", על שם זן הבקר הטקסני באותו השם המאופיין בקרניים ארוכות, וצבען הרשמי הוא כתום ולבן.
האוניברסיטה הייתה ממייסדות (SWC) ולאחר פירוקה ב-1996 הצטרפה לליגת הביג-12 של התאחדות ספורט הקולג'ים הלאומי (NCAA).
נכון ל-2008 פעלו באופן תחרותי 8 קבוצות גברים ו-10 קבוצות נשים ב-22 ענפי ספורט שונים.
הנבחרות זכו לאורך שנות קיומה של האוניברסיטה ב-50 אליפויות לאומיות, 42 מתוכן הן אליפויות לאומיות של NCAA.
ענפי הספורט הבולטים באוניברסיטה הם הפוטבול, בו מדורגת הקבוצה שנייה בכל הזמנים מבחינת כמות הניצחונות, לאחר אוניברסיטת מישיגן, וזכתה ב-4 אליפויות, שהאחרונה בהן בעונת 2005. נבחרת הבייסבול זכתה שש פעמים באליפות והיא בעלת מספר ושיעור הניצחונות הגבוה ביותר בין כלל המכללות בארצות הברית.
ענפי ספורט בולטים נוספים הם השחייה זכייה ב-10 אליפויות תחת הדרכתו של המאמן אדי ריס, אתלטיקה קלה (נשים), גולף וכדורסל.
היריבות הבולטת של האוניברסיטה היא עם אוניברסיטת טקסס A&M, מדי שנה נערכים מפגשים בין הנבחרות משני המוסדות בכל ענפי הספורט בהם יש להן נציגות.
משחק הפוטבול המסורתי מתרחש בתקופת חג ההודיה ונחשב למתוח במיוחד.
ב-2011 סיכמה האוניברסיטה עם רשת ESPN על הקמת ערוץ טלוויזיה ייחודי שישדר את פעילויות הספורט של האוניברסיטה ואירועים נוספים מסביב לשעון, תמורת 300 מיליון דולר לתקופה של 20 שנה.
נכון לשנת 2020, מבין בוגריה, חברי הסגל או חוקרים, יש 13 זוכי פרס נובל, 25 זוכי פרס פוליצר, שלושה זוכי פרס טיורינג, שני זוכי מדליית פילדס, שני זוכי פרס וולף ושלושה זוכי פרס אבל, שלושה זוכי פרסי אמי, ונכון לשנת 2021, תלמידיה ובוגריה זכו בסך הכול ב-155 מדליות אולימפיות.
בנוסף 1,007 מקבלי תוכנית פולברייט, 31 מקבלי מלגת רודס ו-24 מקבלי .
לויד בנטסן - סנאטור וחבר בית הנבחרים, מזכיר האוצר של ארצות הברית בתחילת כהונתו של ביל קלינטון ומועמד המפלגה הדמוקרטית לתפקיד סגן הנשיא.
ג'יימס בייקר - ראש הסגל של הבית הלבן ומזכיר האוצר בממשלו של רונלד רייגן ומזכיר המדינה בתקופת שלטונו של ג'ורג' הרברט ווקר בוש
- מזכיר מחלקת החינוך של ארצות הברית תחת הנשיא רייגן
ליידי בירד ג'ונסון - הגברת הראשונה ורעייתו של לינדון ג'ונסון
ג'ון קונלי - מושל מדינת טקסס ומזכיר האוצר בממשלו של לינדון ג'ונסון
ג'ב בוש - מושל מדינת פלורידה ה-43
לורה בוש - הגברת הראשונה ורעייתו של ג'ורג' ווקר בוש
סאלם פיאד - ראש ממשלת הרשות הפלסטינית בשנים 2007 - 2013. קיבל תואר דוקטור בכלכלה
פרננדו בלאונדה - נשיא פרו, למד ארכיטקטורה.
רקס טילרסון - מזכיר המדינה של ארצות הברית
- שחקן בייסבול, זכה 7 פעמים בתואר המגיש המצטיין (CY Young Award)
מרי לו רטון - מתעמלת, אלופה אולימפית, זכתה ב-5 מדליות באולימפיאדת לוס אנג'לס (1984)
ארון פירסול - שחיין, אלוף אולימפי, אלוף עולם ושיאן עולם התמחה בסגנון גב
איאן קרוקר - שחיין, אלוף אולימפי, אלוף עולם ושיאן עולם התמחה בסגנון פרפר
ריק קארי - שחיין, אלוף אולימפי, אלוף עולם ושיאן עולם התמחה בסגנון גב
ברנדן הנסן - שחיין, אלוף אולימפי, אלוף עולם, ושיאן עולם התמחה בסגנון חזה
סניה ריצ'רדס - אצנית, אלופה אולימפית ואלופת עולם
קווין דוראנט - כדורסלן ב-NBA.
טומי פרנקס - גנרל בצבא ארצות הברית, מפקד מבצע חירות מתמשכת באפגניסטן ומבצע חופש לעיראק (סיים את לימודיו באוניברסיטה אחרת)
ג'ון מקסוול קוטזי - סופר דרום אפריקאי, חתן פרס נובל לספרות בשנת 2003
מייקל יאנג - כרונוביולוג, זוכה פרס נובל לרפואה בשנת 2017
מייקל דל - איש עסקים, מייסד חברת דל למחשבים (לא סיים את לימודיו באוניברסיטה)
וס אנדרסון - תסריטאי, מפיק ובמאי סרטי קולנוע ופרסומות.
אוניברסיטת טקסס A&M , היא אחת האוניברסיטאות המבוקשות ביותר בטקסס.
האוניברסיטה היא מוסד הדגל של .
זוהי האוניברסיטה הגדולה ביותר בארצות הברית עם כ-74,869 סטודנטים נכון ל-2023.
האוניברסיטה נוסדה בשנת 1871 וב-4 באוקטובר 1876 הייתה לאוניברסיטה הציבורית הראשונות בטקסס.
בשנותיה הראשונות, נקרא המוסד הקולג' לחקלאות ומכונות של טקסס (Agricultural and Mechanical College of Texas).
בשנת 1963 שינה את השם ל-Texas A&M University כאשר ראשי התיבות שהושארו בשם ללא קשר לתחומי העיסוק הנוכחיים, הם לזכר השם ההיסטורי של המוסד (A&M - Agricultural and Mechanical).
הפרויקטים המבוקשים ביותר של האוניברסיטה ממומנים על ידי NASA, המכונים הלאומיים לבריאות, הקרן הלאומית למדע ו.
הקמפוס הראשי של טקסס A&M נמצא בעיר קולג' סטיישין שבין אוסטין ליוסטון במדינת טקסס.
באוניברסיטה לומדים 73,284 סטודנטים (נכון לתחילת שנת הלימודים 2021).
מאז היווסדה, העניקה האוניברסיטה 528,000 תארים.
האוניברסיטה מציעה 133 תוכניות לתואר ראשון, 175 תוכניות לתואר שני, 92 תוכניות לתואר דוקטור ו-5 תארים מקצועיים ראשונים כאפשרויות ללימודים.
ב-23 באוקטובר 2013, נחתם הסכם כוונות להקמת שלוחה של האוניברסיטה בישראל, בעיר נצרת, בנוכחות נשיא המדינה שמעון פרס, שר החינוך שי פירון ומושל טקסס ריק פרי.
השלוחה תיקרא "קמפוס השלום - אוניברסיטת טקסס בנצרת".
בכוונת האוניברסיטה לגייס בעצמה 70 מיליון דולר להקמת הקמפוס, וכן להקים קרן חינוכית אשר תממן את הפעילות בקמפוס.
האוניברסיטה חברה באיגוד האוניברסיטאות האמריקניות, חברה באיגוד אוניברסיטאות המחקר ושותפה מייסדת בקונסורציום הבין-לאומי של מיזם טלסקופ מגלן הענק.
בית הספר לאמנויות הבמה, ויזואליזציה ואומנויות יפות
אוניברסיטת טרטו (באסטונית: Tartu Ülikool; בגרמנית: Universität Dorpat; ברוסית: Тартуский университет) היא אוניברסיטת מחקר ציבורית בעיר טרטו שבאסטוניה.
האוניברסיטה נחשבת בעיני אסטונים רבים לאוניברסיטה הלאומית, ומדורגת ראשונה באסטוניה ובין הטובות במזרח אירופה.
היא נוסדה על ידי גוסטב השני אדולף, מלך שוודיה, בשנת 1632, והיא האוניברסיטה השנייה הוותיקה באזור אחרי אוניברסיטת וילנה.
במהלך מלחמת הצפון הגדולה נסגרה האוניברסיטה, ונפתחה מחדש רק בשנת 1802. עם פתיחתה, שפת הלימוד בה הייתה גרמנית, ומצב זה נשמר עד שנת 1893. בתקופה זו כמחצית מהמרצים היו מגרמניה וכשליש היו גרמנים-בלטים.
השנים 1860–1890 נחשבות לתקופת הזוהר של האוניברסיטה.
בשנת 1898, בעקבות מדיניות של רוסיפיקציה, עזבו כל המרצים הגרמנים את המוסד.
במהלך מלחמת העולם הראשונה עברו חלק מהמרצים ומהציוד לעיר וורונז', ובעקבות כך הוקמה בעיר זו אוניברסיטה חדשה.
בין בוגריה הבולטים היה הרופא והעסקן הציוני ד"ר אבא לפין.
בתקופה הסובייטית, בנוסף ללימודים בשפה האסטונית התקיימו הלימודים באוניברסיטה גם ברוסית.
עם הקמת אסטוניה העצמאית חודשה פעילות המוסד, אך בשפה האסטונית.
האוניברסיטה חברה ברשת אוטרכט, בגילדת האוניברסיטאות האירופאיות עתירות המחקר, באיגוד האוניברסיטאות האירופאיות ובקבוצת קוימברה (בה חברות 40 מהאוניברסיטאות החשובות והוותיקות באירופה).
דירוג QS לאוניברסיטאות: מקום 358= (2024)
אוניברסיטת לאוואל היא אוניברסיטה ציבורית בקוויבק סיטי.
המרכז העתיק ביותר ללימודים גבוהים בקנדה והראשון בצפון אמריקה שהעניק חינוך גבוה בצרפתית.
ראשיתה של האוניברסיטה הוא סמינר קוויבק (Séminaire de Québec או "הסמינר הגדול של קוויבק" Grand Séminaire de Québec) שהוקם ב-1663 על ידי פרנסואה דה לאוול, הבישוף הראשון של צרפת החדשה (המושבות הצרפתיות בצפון אמריקה).
הסמינר הוקם כקהילת כמרים בהתאם לדיונים שנערכו בוועידת טרנטו כמרכז ללימודי תאולוגיה ולהכשרת פרחי כמורה.
הסמינר שימש גם כמקום מגוריו הזמני של הבישוף של קוויבק עד לחניכת מגוריו הרשמיים ב-1677 והיה לגורם מרכזי בחיי הכנסייה של קנדה.
בשנת 1668 נחנכו המגורים של הסטודנטים בקולג' הישועי בעיר העתיקה של קוויבק.
לאחר מכן נוסד גם "הסמינר הקטן של קוויבק" כמוסד שבו למדו המתעתדים להתקבל בסופו של דבר לסמינר הגדול.
לאחר כיבוש קנדה בידי הבריטים הפך הסמינר הקטן לקולג'.
ב-1852 אישרה המלכה ויקטוריה את הקמת האוניברסיטה על בסיס הסמינר, על מנת להעניק חינוך אקדמי לדוברי צרפתית.
האפיפיור בנדיקטוס החמישה עשר אישר את הקתדרה ללימודי תאולוגיה של האוניברסיטה והשיעורים בתאולוגיה, רפואה ומשפטים הועברו על ידי כמרים.
הכמרים הללו עודדו את הקמתו של קמפוס נוסף במונטריאול, ב-1878, שהפך לאוניברסיטת מונטריאול.
מבני הקמפוס ההיסטורי של הסמינר נבנו בין 1675 ל-1932. כיום שוכן בסמינר הישן בית הספר לאדריכלות של אוניברסיטת לאוואל.
בבניין קמיל רואה שוכן מרכז נוער שהוקם על ידי הסמינר ב-2004 ומרכז הארכאולוגיה של האוניברסיטה.
מגורי הנזירות הדומיניקניות הפכו למוזיאון ומבני פקולטות האוניברסיטה הישנים היו לבית ספר.
בניין ז'אן אוליבייה בריאנד (מגורי הכמרים) משמש באופן חלקי את הסמינר לכמרים שממשיך להיות מוסד דתי חשוב בדיוקסיית קוויבק, אך ברמת פעילות מצוצמצת מחוסר ביקוש.
מסיבה זו הפך הסמינר הקטן ב-1987 למלכ"ר בבעלות פרטית.
רוב מחלקות האוניברסיטה והמטה שלה מרוכזים בקמפוס חדיש בקוויבק סיטי.
הקמפוס, המכיל כ-30 בניינים, משתרע על פני 1.2 קמ"ר ומרושת ברשת מנהרות תת-קרקעיות להולכי רגל, לצורך תנועה חופשית בין המבנים גם במזג אוויר קשה.
בין המבנים משתרע גן רחב ידיים.
כ-2,500 סטודנטים בשנה מגיעים מחוץ לקנדה.
האוניברסיטה מציעה גם קורסים ללמידה מרחוק.
באוניברסיטה פקולטות לרבים מן המקצועות האקדמיים (ארכיטקטורה, מדעים מדויקים, הנדסה, משפטים, רפואה, רפואת שיניים, רוקחות, סיעוד, ספרות, פילוסופיה, מוזיקה, חקלאות ומזון, ניהול, חינוך, עבודה סוציאלית ועוד).
האוניברסיטה שמה דגש על פעילות ספורט ופועלות בה קבוצות ספורט רבות, הנקראות "אדום וזהב" (Rouge-et-Or).
בקבוצת אוניברסיטאות המחקר הקנדי U15.
בין בוגרי האוניברסיטה שלושה ראשי ממשלה של קנדה: לואי סן-לורן, בריאן מלרוני וז'אן קרטיין, וכן שופטים של בית המשפט העליון, ראשי פרובינציות ושרים בממשלה.
שר החוץ של קנדה מאז נובמבר 2015, סטפן דיון, הוא בוגר המוסד.
דירוג QS לאוניברסיטאות: מקום 441 (2024)
דירוג QS לאוניברסיטאות: מקום 18 (2024)
אוניברסיטת ירדן היא אוניברסיטה ממלכתית הפועלת בעמאן בירת ממלכת ירדן.
האוניברסיטה נוסדה בשנת 1962 באזור ג'וביהא והיא המוסד להשכלה גבוהה הגדול והוותיק ביותר בממלכת ירדן.
באוניברסיטה כ-2,700 אנשי סגל אקדמי ויותר מ-38,000 סטודנטים.
קמפוס האוניברסיטה נמצא ברובע האוניברסיטה בעיר עמאן.
אוניברסיטת ירדן היא בין האוניברסיטאות הבולטות בעולם הערבי.
האוניברסיטה ואוניברסיטת ירדן למדע וטכנולוגיה הן שני המוסדות הבולטים להשכלה גבוהה וללימודי הנדסה ורפואה בממלכת ירדן.
הפקולטה לאמנויות - נוסדה בשנת 2008, אף שרבות ממחלקותיה פועלות מזה עשרות שנים.
בפקולטה פועלות המחלקות: שפה ערבית, פילוסופיה, היסטוריה, סוציולוגיה, גאוגרפיה, פסיכולוגיה, ומדע המדינה.
בכל המחלקות תוכניות לתואר ראשון ושני.
במחלקות: היסטוריה, גאוגרפיה, פסיכולוגיה וסוציולוגיה אף קיים מסלול לתואר דוקטור.
הפקולטה לשפות זרות - היוותה בעבר חלק מן הפקולטה למדעי הרוח.
בפקולטה פועלות המחלקות הבאות: אנגלית, צרפתית, שפות אירופיות, שפות אסיה, ובלשנות.
הפקולטה לעסקים - נוסדה בשנת 1965. בפקולטה פועלות המחלקות: מנהל עסקים, חשבונאות, מימון, שיווק, ניהול מערכות מידע, מנהל ציבורי, וכלכלה.
במחלקות תוכנית לימודי תואר ראשון וכן לימודים מתקדמים.
הפקולטה למדעים - נוסדה בשנת 1965 ופועלות בה מחלקות למתמטיקה, פיזיקה, מדעי החומר, כימיה, מדעי הביולוגיה, גאולוגיה ומדעי המחשב.
בשנת 2000 הורחבה המחלקה למדעי המחשב לפקולטה נפרדת לטכנולוגיית מידע ע"ש המלך עבדאללה השני.
בפקולטה כ-3,500 תלמידים לתואר ראשון וכ-400 תלמידים לתארים מתקדמים.
במספר מחלקות קיימות תוכניות לתארים מתקדמים, בנוסף ללימודי תואר ראשון.
הפקולטה ללימודים אסלאמיים (שריעה) - פעלה כמכללה עצמאית החל משנת 1964. בשנת 1971 שולבה כפקולטה באוניברסיטת ירדן.
בפקולטה שתי מחלקות: יסודות הדת (תואר ראשון ושני), ומשפט אסלאמי ויסודותיו (תואר ראשון, שני ושלישי).
הפקולטה לרפואה - נוסדה בשנת 1971 והיא בית הספר לרפואה הראשון בממלכת ירדן.
עיקר פעילותה בבית החולים האוניברסיטאי של אוניברסיטת ירדן, אף שמתבצעות פעילויות לימוד אף במרכז הרפואי על שם המלך חוסיין, בבית החולים על שם המלכה עליה
הפקולטה לסיעוד - נוסדה בשנת 1972 והייתה הראשונה בירדן שהציעה לימודי תואר ראשון בסיעוד.
מאז 1986 קיימת בפקולטה אף תוכנית לתואר שני, ומאז 2005 תוכנית לתואר דוקטור בסיעוד.
בפקולטה מחלקה לסיעוד קליני, מחלקה בריאות הציבור ומחלקה למיילדות ולסיעוד ילדים.
הפקולטה לחקלאות - נוסדה בשנת 1973. בפקולטה שש מחלקות: לגננות ומדעי גידולי שדה, חיות משק, טכנולוגיות תזונה ומזון, מדעי הסביבה, כלכלת חקלאות ועסקים, והגנת הצומח.
בפקולטה לימודים לתארים מתקדמים, בנוסף ללימודי תואר ראשון.
הפקולטה למדעי החינוך - נוסדה בשנת 1973. בפקולטה ארבע מחלקות: פסיכולוגיה חינוכית, הוראה ותוכניות לימוד, ניהול מוסדות חינוך ועמותות, ייעוץ וחינוך מיוחד.
בפקולטה תוכניות ללימודי תואר ראשון ולימודים מתקדמים.
הפקולטה להנדסה ולטכנולוגיה - הפקולטה נוסדה בשנת 1974 והייתה הראשונה בתחומה בירדן.
פועלות בה שמונה מחלקות: הנדסה אזרחית, אדריכלות, הנדסת חשמל, הנדסת מכונות, הנדסה כימית, הנדסת תעשייה, הנדסת מחשבים, והנדסת מכטרוניקה.
הפקולטה מקיימת תוכניות לתואר ראשון ולתארים מתקדמים.
הפקולטה למשפטים - החלה לפעול בשנת 1978. בפקולטה שתי מחלקות: משפט ציבורי, ומשפט פרטי.
הפקולטה לחינוך גופני - נוסדה בשנת 1979. בפקולטה פועלות המחלקות: הוראה ופיקוח בחינוך גופני, בריאות ופעילות פנאי, ניהול ואימון בחינוך גופני.
בנוסף ללימודי תואר ראשון, בפקולטה אף תוכנית לתארים מתקדמים.
הפקולטה לרוקחות - נוסדה בשנת 1980. בפקולטה למעלה מ-1,500 תלמידים לתואר ברוקחות.
בפקולטה תוכניות לתואר ראשון, שני ושלישי ברוקחות.
הפקולטה לרפואת שיניים - החלה בפעילותה בשנת 1984. בפקולטה תוכנית לתואר ראשון בכירורגיית שיניים וכן תוכנית התמחות בת ארבע שנים בכירורגיית פה ולסת.
כמו כן קיימת בפקולטה תוכנית לתואר שני בשיקום הפה וברפואת שיניים לילדים.
הפקולטה ללימודים בינלאומיים - נוסדה בשנת 2008. בפקולטה פועלות המחלקות: יחסים בינלאומיים, לימודים אזוריים, פיתוח אנושי
הפקולטה למדעי השיקום - נוסדה בשנת 1999. בפקולטה שלוש מחלקות: פיזיותרפיה, ריפוי בעיסוק ופרוסתטיקה (בניית גפיים מלאכותיות).
בשלוש המחלקות תוכניות לתואר ראשון.
בית הספר לטכנולוגיית מידע ע"ש המלך עבדאללה השני - נוסד בשנת 2000. בבית הספר שלוש מחלקות: מדעי המחשב, מערכות מידע ממוחשבות, ומערכות מידע עסקי.
בכל המחלקות תוכניות ללימודי תואר ראשון ובמדעי המחשב קיימת תוכנית ללימודי תואר שני.
הפקולטה לאמנויות ולעיצוב - נוסדה בשנת 2002. בפקולטה תוכניות לתואר ראשון באמנויות חזותיות, מוזיקה, ואמנויות התיאטרון, וכן תוכנית לתואר שני בחינוך מוזיקלי.
המכון לארכאולוגיה - תחילתו במחלקה לארכאולוגיה, אשר נוסדה באוניברסיטה בשנת 1962. החל משנת 2008 פועל המכון לארכאולוגיה ובו שלוש מחלקות: ארכאולוגיה, ניהול משאבי תרבות ושימור, והדרכת מטיילים ופיתוח.
אוניברסיטת ירדן למדע וטכנולוגיה היא אוניברסיטה כללית, ממלכתית, הנמצאת בפרברי העיר אירביד, באזור א-רמת'א, בצפון ממלכת ירדן.
אוניברסיטה זו ואוניברסיטת ירדן הם שני המוסדות הבולטים להשכלה גבוהה וללימודי הנדסה ורפואה בממלכת ירדן.
באוניברסיטה למעלה מ-20,000 סטודנטים לתואר ראשון, ולמעלה מ-1,500 סטודנטים לתארים מתקדמים.
באוניברסיטה 11 פקולטות המציעות 52 מסלולי לימוד לתואר ראשון ו-95 מסלולי לימוד לתארים מתקדמים.
אוניברסיטת ירדן למדע וטכנולוגיה נוסדה בשנת 1986. את גרעין הקמתה היוו חמש פקולטות מאוניברסיטת אל-ירמוכ: הפקולטה לרפואה, הפקולטה לרפואת שיניים, הפקולטה לרוקחות, הפקולטה לסיעוד, והפקולטה להנדסה.
במהלך השנים נוספו לפקולטות אלה, הפקולטה למדעים ולאמנויות, הפקולטה למדעי הרפואה הישומיים, הפקולטה לרפואה וטרינרית, הפקולטה למחשבים וטכנולוגיית מידע, והפקולטה לחקלאות.
הקמפוס של אוניברסיטת ירדן למדע וטכנולוגיה נמצא כ-20 ק"מ ממזרח לעיר אירביד, בצפון ירדן, ושטחו כ-11 קמ"ר.
בקמפוס נמצא גם בית החולים האוניברסיטאי על שם המלך עבדאללה ובו 638 מיטות אשפוז.
קמפוס האוניברסיטה מחולק לשניים: בניין הפקולטות הרפואיות ובניין הפקולטות ההנדסיות.
בכל אחד משני הבניינים פועלת ספרייה.
הספרייה בבניין הפקולטות לרפואה מכילה 115,000 ספרים וכן ירחונים רבים.
אוניברסיטת טמפל היא אוניברסיטה ציבורית בפילדלפיה, פנסילבניה, ארצות הברית.
האוניברסיטה נוסדה בשנת 1884 על ידי ד"ר ראסל קורנוול, כומר בפטיסטי.
אוניברסיטת טמפל היא אחד המוסדות הגדולים בארצות הברית להכשרה מקצועית (משפטים, רפואה, פודיאטריה, רוקחות, רפואת שיניים, אדריכלות) והגדול ביותר במדינת פנסילבניה.
באוניברסיטה יותר מ-300 תוכניות שונות לתואר אקדמי בשבעה קמפוסים בתחומי מדינת פנסילבניה ובקמפוסים בינלאומיים ברומא, טוקיו ולונדון.
טמפל היא האוניברסיטה העשרים ושישית בגודלה בארצות הברית ובה יותר מ-37,000 תלמידים.
טמפל היא אחת מאוניברסיטאות מדינת פנסילבניה בכך שהיא מקבלת סיוע מתקציבי המדינה אולם ניהולה הוא עצמאי, זאת בדומה לאוניברסיטת מדינת פנסילבניה, אוניברסיטת פיטסבורג ואוניברסיטת לינקולן.
האוניברסיטה חברה ברשת אוניברסיטאות הערים הגדולות.
אוניברסיטת טמפל נוסדה בשנת 1884 על ידי ד"ר ראסל קורנוול, עורך דין מבוסטון בוגר אוניברסיטת יל, אשר היה אף נואם וכומר בפטיסטי, ואשר שירת בצבא האיחוד בתקופת מלחמת האזרחים האמריקנית.
בשנת 1882 הגיע קורנוול לפנסילבניה כדי לעמוד בראש כנסייה בפטיסטית באזור צפון פילדלפיה והחל ללמד אזרחים בשיעורי ערב במרתף הכנסייה אשר שמה היה "היכל בפטיסטי" (Baptist Temple) שהוא אף מקור שמה של האוניברסיטה.
עד מהרה הפכה הפעילות החינוכית לפעילות הבולטת בכנסייה, מונה חבר נאמנים אשר הקים את "טמפל קולג'" ומינה את קורנוול כנשיאו, והחל גיוס כספים למטרה זו.
בשנת 1888 כבר למדו בקולג' כ-600 תלמידים, אולם העיר סרבה להתיר למוסד להעניק תארים.
בשנת 1907 עבר המוסד שינוי מבני והפך לאוניברסיטה תוך שהוא משלב לתוכו בית ספר לרפואת שיניים ובית ספר לרפואה.
פקולטה למקצועות הבריאות ועבודה סוציאלית
בית ספר למשפטים פקולטה למדעי הרוח
בית ספר למינהל תיירות ואירוח
הקמפוס המרכזי של אוניברסיטת טמפל נמצא בצפון פילדלפיה, כ-3 ק"מ מצפון למרכז העסקים של העיר.
שטחו של הקמפוס הוא כ-420 דונם ובו כ-12,000 תלמידים המתגוררים בתחומו או בקרבתו.
קמפוס מדעי הבריאות נמצא אף הוא בצפון פילדלפיה וכולל את המרכז הרפואי האוניברסיטאי, בית הספר לרוקחות, בית הספר לרפואת שיניים והפקולטה למקצועות הבריאות ולעבודה סוציאלית.
קמפוס מרכז העיר היה במקורו מכללה דו-שנתית.
בקמפוס פועל בית הספר לעיצוב סביבתי ומקצועות הלימוד בו מתמקדים בתכנון קהילתי ואזורי, תכנון גנים, גננות, ולימודי בר-קיימות סביבתיים.
לפקולטה לעיצוב סביבתי אוסף צמחים הנמצא על שטח של כ-750 דונם במרחק כ-21 ק"מ מן הקמפוס.
קמפוס טמפל בהריסבורג נפתח באוגוסט 1997 כמרכז ללימודים מתקדמים ולחינוך מקצועי.
בקמפוס נלמדים תארים מתקדמים במנהל עסקים, הנדסת מחשבים, חינוך, רוקחות ומדעי הרוח.
אוניברסיטת טמפל יפן פועל בטוקיו, יפן.
קמפוס זה הוא הגדול והוותיק מבין האוניברסיטאות הזרות הפועלות ביפן.
מחצית מתלמידי קמפוס זה הם יפנים ומחציתם תלמידים הבאים מארצות הברית ויותר מ-60 מדינות נוספות.
בקמפוס כ-800 תלמידים לתואר ראשון ו-400 תלמידים לתארים מתקדמים.
כ-1,000 תלמידים אינם לומדים לקראת תואר וכ-1,000 נוספים משתתפים בתוכניות המשך.
בקמפוס פועלות 9 תוכניות לתואר אקדמי.
אוניברסיטת טמפל רומא פועל ברומא, איטליה.
הקמפוס נמצא סמוך לפיאצה דל פופולו בעיר.
בקמפוס פועלים מעונות סטודנטים ואחת הספריות האנגליות הגדולות בעיר.
אוניברסיטת טמפל לונדון מציע תוכניות באמצעות הפקולטה לתקשורת ותיאטרון.
אוניברסיטת טמפל מציעה אף תוכניות לימודים באוביידו (ספרד), ובסינגפור.
הלוגו המסורתי של אוניברסיטת טמפל הוא האות הלטינית T.
לוגו זה נוצר בעבודה של מורי ותלמידי האוניברסיטה.
הלוגו נוצר בשנות ה-80 לאחר תחרות לעיצוב לוגו שעליה הכריז נשיא האוניברסיטה באותם ימים.
בשנת 1983 אומץ הלוגו באופן רשמי על ידי האוניברסיטה.
הינשוף הוא סמל וקמע אוניברסיטאי מאז היווסדה.
טמפל הייתה האוניברסיטה הראשונה בארצות הברית שאימצה את הינשוף כסמל.
בתחילה סימל הינשוף, עוף לילי, את העובדה כי במוסד התקיימו לרוב לימודי ערב לתלמידים עובדים.
מגדל הפעמון ממוקם במרכז הקמפוס הראשי של האוניברסיטה, סמוך לרחבה בה מתכנסים תלמידים רבים.
ברחבה נערכים אירועים פומביים רבים של האוניברסיטה, בהם הפגנות, נאומים, כינוסים פוליטיים ואירועי צדקה.
סביב הרחבה מרחבי דשא המושכים אליהם תלמידים רבים בימי שמש.
אוניברסיטת יורק היא אוניברסיטת מחקר ציבורית שנוסדה ב־1963 סמוך לעיר יורק באנגליה.
על אף גילה הצעיר, היא נמנית עם האוניברסיטאות הטובות בעולם ובבריטניה בתחומי ההוראה והמחקר, בעיקר מצוינות בתחום המחקר והפרסומים במחלקות למדעי המחשב, ספרות אנגלית, ארכיטקטורה, פילוסופיה, פסיכולוגיה, פוליטיקה, כלכלה, מוזיקה ולימודי תרבות.